Aalborgs Stifts Adresseavis, 1826-02-20
Blandinger. En Desiderius secundus har i Kjøbenhavns Skilderi i et Stykke med Overskrift: Økonomisk Plusmageri, indført nogle bemærkninger og Forskellen af Curmethoderne især for hidsige Febre, dem Lægerne behandle Enhver efter sit Hoved. Nogle efter Hippokrates uden egentlige Lægemidler, andre efter Bangs Praxis medica, nogle efter Herholdt paa sin engelsk, nogle efter Browns inciterende Methode, andre efter Broussais Gastroenteritiske Anskuelse, vel og nogle efterHahnemanns skarpe homopathiske Blik - Han sammenligner disse Methoder saaledes: Bangs Methode koster meer i Medicin, men mindre i Extra pleje, end Herholdts. Browns er bekostelig baade ved Medikamenter og især ved Viin og Brændeviin. Broussaiss's Forbrug af Jgler stiger til en betydelig Sum. Hippocrats og Hahnemanns Methoder ere de mestøkonomiske af alle. Denne sidste anbefaler sig desuden baade som ny og som særdeles passende til Tidens Aand. Gode Løfter og en Haandfuld Maaneskin ere saaledes ypperlige Midler. - Han mener at Homøopathien kan suppleres med mange og mangehaande Midler, som Hospitalet kan have saa godt som for intet. Aareladen, som forrettes af Kandidaterne, koster jo ligesaalidet som Maaneskin. Den Franske Kuur mod Gigt (at drikke varmt Vand i Topmaal) haves jo forlangt bedre Kjøb end Sultekuren - koldt Vand (brugt indvortes og udvortes) mod Skarlag- og andre Febre - Bønner og Sang (paa Druidernes Viis) - Elektricitet og Magnetisme kunne haves for en Trøfle - Amuleter og Sygdommes Forplantelse til Træer og umælende Dyr ligesaa. O! at vi da snart maatte opleve, at istedetfor de fordømte Svede- og FratrøgningsMaskiner, og istedet for Termometre, Barometre og Hygometre, vore beste Hospitaler fik hvert en pyntelig Magnetiseer-Tønde (Bagnette magnetique) og en himmelsk Seng med tilhørende Musik for hysteriske Piger, vel og en udvalgt Samling af Pudelhunde til Sove kammerater for værkbrudne Matadorer. - Forfatteren godtgjør at Koldfebre, Blindhed og andre Sygdomme, som nu cureres med China, Chinin og andre altfor kostbare Medikammenter, cureredes i flere Aarhundreder i forrige Tider ene ved rigtig Anvendelse af Amuletten Abracadabra, og maaske Amuletten Abrocolos var endnu kraftigere, denne sidste med Jødebogstaver. - Forfatteren slutter dette ganske interessante Stykke saaledes Fordelen af en saadan økonomisk elektisk Kur metode vilde blive endnu større, naar Hospitalerne (ut sic adjuvantia oconomica) ikke havde tillukte Porte, men Enhver i Fremtiden, som fordum, kunde frit bære Mad, Viin og andre Drikkevare ind til sine syge Paarørende - saa og naar Sælgekoner igjen forundtes Tilladelse til at falbyde haardkogte Æg, holstenske Sild, Blommer, Æbler, flydende Æbleskiver, og andre saadanne rare Fødemidler til Patienterne paa Sygestuerne - og frem for alt naar det blev Portneren tilladt at udhøkkre Mad og udskienke Brændeviin til Reconvalescenterne. Maaskee behøvede Stiftelsen da end ikke længere at give de stakkels Opvartningskoner fri Kost, men kunde man lade dem leve af Vrag, som fordum i flere af al Verdens Hospitaler. Ja maaskee kunde saadanne menneskekjerlige Stiftelser undvære Apothekere, hvorved Directionen undgik alle de Ubehageligheder, som ere saa uadskillelige fra det saa forhadte Revisionsvæsen, o. s. v. o. s. v. Ved at følge disse økonomiske Raad ville, som jeg haaber, til Stiftelsernes Forherligelse, den nu saa trykkende Nødvendighed at afvise hielpeløse Patienter, i det Hele betydeligen formindskes, og vilde Filantropen i Fremtiden neppe se forkyndt i vore offentlige Blade, at Mortaliteten i Byen uden for Hospitalerne var saa høj, som den hidtil har været opgivet.